Document ID: 32010D0068

ΑΠΌΦΑΣΗ ΤΗΣ ΕΠΙΤΡΟΠΉΣ
της 2ας Φεβρουαρίου 2010
για την εκκαθάριση των λογαριασμών του οργανισμού πληρωμών της Μάλτας όσον αφορά δαπάνες του τομέα των μέτρων γεωργικής ανάπτυξης που χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ), για το οικονομικό έτος 2008
[κοινοποιηθείσα υπό τον αριθμό Ε(2010) 468]
(Το κείμενο στη μαλτέζικη γλώσσα είναι το μόνο αυθεντικό)
(2010/68/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως τα άρθρα 30 και 39,
έπειτα από διαβούλευση με την επιτροπή των γεωργικών ταμείων,
Εκτιμώντας τα ακόλουθα:
(1)
Με την απόφαση 2009/366/ΕΚ της Επιτροπής (2), εκκαθαρίστηκαν, για το οικονομικό έτος 2008, οι λογαριασμοί όλων των οργανισμών πληρωμών πλην του οργανισμού πληρωμών της Μάλτας, MRRA.
(2)
Μετά τη διαβίβαση νέων πληροφοριακών στοιχείων και τη διενέργεια πρόσθετων ελέγχων, η Επιτροπή είναι τώρα σε θέση να εκδώσει απόφαση σχετικά με τις δαπάνες στον τομέα των μέτρων αγροτικής ανάπτυξης, όσον αφορά την πληρότητα, την ακρίβεια και την ειλικρίνεια των λογαριασμών που διαβίβασε ο οργανισμός πληρωμών της Μάλτας «MRRA».
(3)
Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση εκδίδεται με την επιφύλαξη των αποφάσεων που λαμβάνονται μεταγενέστερα από την Επιτροπή για τον αποκλεισμό από την κοινοτική χρηματοδότηση δαπανών που δεν διενεργήθηκαν σύμφωνα με τους κοινοτικούς κανόνες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Κηρύσσονται με την παρούσα εκκαθαρισθέντες οι λογαριασμοί του οργανισμού πληρωμών της Μάλτας «MRRA» όσον αφορά τις δαπάνες, για το οικονομικό έτος 2008, στον τομέα των μέτρων αγροτικής ανάπτυξης, που χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ).
Τα ποσά που πρέπει να ανακτηθούν από το κράτος μέλος, ή να καταβληθούν στο κράτος μέλος δυνάμει της παρούσας αποφάσεως στον τομέα των μέτρων αγροτικής ανάπτυξης που εφαρμόζονται στην Μάλτα, παρατίθενται στο παράρτημα I και στο παράρτημα II.
Άρθρο 2
Η παρούσα απόφαση απευθύνεται στη Δημοκρατία της Μάλτας.
Βρυξέλλες, 2 Φεβρουαρίου 2010.

Labels: 4
19
6
18
15